open-index/open-wikipedia-markdown huggingface dataset:
ბოსნია და ჰერცეგოვინის ადმინისტრაციული დაყოფა

right|thumb|300px|ბოსნია და ჰერცეგოვინის ადმინისტრაციული ერთეულების რუკა.
**ბოსნია და ჰერცეგოვინის ადმინისტრაციული დაყოფა** — ბოსნია და ჰერცეგოვინა არის ფედერაციული სახელმწიფო, რომლის სტატუსი და ადმინისტრაციული დაყოფა დადგინდა 1995 წელს დეიტონის შეთანხმებით, რომლითაც დასრულდა სამწლიანი ბოსნიის ომი. ბოსნია და ჰერცეგოვინა იყოფა  ორ ფედერალურ სუბიექტად: სერბიული რესპუბლიკა და ბოსნია და ჰერცეგოვინის ფედერაცია. ამ ორი ერთეულის კონდომინიუმია  ქვეყნის ჩრდილო-აღმოსავლეთით მდებარე ბრჩკოს ოლქი .

## ბოსნია და ჰერცეგოვინის ფედერაცია 
ბოსნია და ჰერცეგოვინის ფედერაცია იყოფა 10 კანტონად (). 

* უნა-სანი
* პოსავა
* ტუზლა
* ზენიცა-დობოი
* ბოსნია-პოდრინი
* ცენტრალური ბოსნია
* ჰერცეგოვინა-ნერეტვანი
* დასავლეთი ჰერცეგოვინა
* სარაევო
* კანტონი 10

ზოგიერთი კანტონის მოსახლეობა ეთნიკურად შერეულია და მათ გააჩნია გნსაკუთრებული კანონები მოქალაქეთა თანასწორუფლებიანობისთვის. კანტონს მართავს პრემიერი, მის გარდა არსებობს კანტონის სამინისტროები და სააგენტოები. 

## სერბთა რესპუბლიკა 
სერბული რესპუბლიკა ბოსნია და ჰერცეგოვინის ფედერაციისაგან განსხვავებით იყოფა 6 რეგიონად ().

# პრიედორი (ადრე შედიოდა ბანია-ლუკის რეგიონში)
# ბანია-ლუკა, მის შემადგენლობაშია 2 სუბრეგიონი მრკონიჩ-გრადის სუბრეგიონი და  გრადიშკის სუბრეგიონი
# დობოი
# ბიელინა, მის შემადგენლობაშია ზვორნიკის სუბრეგიონი
# ისტოჩნო-სარაევო (აღმოსავლეთი სარაევო), მის შემადგენლობაშია ფოჩის სუბრეგიონი
# ტრებინე

## ბრჩკოს ოლქი 
ქალაქი ბრჩკო, მდებარეობს ქვეყნის ჩრდილო-აღმოსავლეთ ნაწილში, ეს ტერიტორია ერთდროულად ეკუთვნის ფედერაციის ორივე სუბიექტს და იმყოფება საერთაშორისო ზედმხედველობის ქვეშ.

## ქალაქები და თემები
ბოსნია და ჰერცეგოვინას ფედერაციის კანტონები იყოფიან 22 ქალაქად და 57 თემად (), ხოლო სერბთა რესპუბლიკის რეგიონები კი 10 ქალაქად და 54 თემად. ().

## რესურსები ინტერნეტში
*ბოსნიას და ჰერცეგოვინას ფედერაციის ქალაქების და თემების ასოციაცია
*სერბთა რესპუბლიკის ქალაქების და თემების ასოციაცია

## სქოლიო
კატეგორია:ბოსნია და ჰერცეგოვინის ადმინისტრაციული დაყოფა
ცენტრალური სტადიონი (თბილისი)

**ლავრენტი ბერიას სახელობის დინამოს სტადიონი**, ასევე **ცენტრალური სტადიონი** — ისტორიული საფეხბურთო სტადიონი თბილისში, პირველი სპორტული ნაგებობა საქართველოში, მდებარეობდა დღევანდელი ბორის პაიჭაძის ეროვნული სტადიონის ადგილას. მასპინძლობდა საფეხბურთო კლუბ თბილისის „დინამოს“ საშინაო შეხვედრებს. ცენტრალური სტადიონი 1932-1935 წლებში დაპროექტდა და აშენდა არქიტექტორ არჩილ ქურდიანის მიერ. ცენტრალური სტადიონი, როგორც არქიტექტურული ნაგებობა, მიჩნეულია ქართული ხუროთმოძღვრების ერთ-ერთ ნიმუშად. 

თავდაპირველი სტადიონი იტევდა 23.000 მაყურებელს. 1956 წელს ტევადობის გაზრდის მიზნით სტადიონს დაემატა ლითონის კონსტრუქციები, რამაც მაყურებელთა მაქსიმალური რაოდენობა 35.000-მდე გაზარდა. ეს რეკონსტრუქციაც არჩილ ქურდიანის მიერ განხორციელდა.

1960-70-იან წლებში არჩილ ქურდიანის, გია ქურდიანისა და კონსტრუქტორ შალვა გაზაშვილის მიერ შედგენილ იქნა დინამოს სტადიონის ახალი რეკონსტრუქციის პროექტი, რომელიც მთავარი არქიტექტორის, გია ქურდიანის თაოსნობით განხორციელდა. ამ პროექტით ცენტრალური სტადიონის არქიტექტურულად მდიდარი ნაგებობა დაანგრიეს და მის ნაცვლად ააგეს უფრო დიდი, დღეს ბორის პაიჭაძის ეროვნული სტადიონის სახელით ცნობილი დინამოს სტადიონი, რომელიც 1976 წელს საზეიმოდ გაიხსნა. 

## იხილეთ აგრეთვე 
* ბორის პაიჭაძის ეროვნული სტადიონი

## სქოლიო 
კატეგორია:საქართველოს საფეხბურთო სტადიონები
კატეგორია:თბილისის სტადიონები
ძვლოვანი სისტემა

ნებისმიერი მოდელის შექმნისას კონსტრუქტორი უპირველესად მის კარკასს აგებს, რომელსაც მთელი კონსტრუქცია ეყრდნობა და მხოლოდ ამის შემდეგ ამატებს მას სხვადასხვა ნაწილს. კარკასზეა დამოკიდებული მოდელის სიმტკიცე. ჩვენი ორგანიზმის ასეთ საყრდენს ძვლოვანი ჩონჩხი წარმოადგენს.
ძვალი ერთი შეხედვით ცოცხალ ქსოვილს არ ჰგავს. ის თითქოს ქვასავით მაგარი და გამომშრალია. მაგრამ ესმხოლოდ ერთი შეხედვითაა ასე. ძვალი შემაერთებელი ქსოვილია, რომლის მყარ უჯრედშორის ნივთიერებაში გაფანტული და თითქოს მასში გამომწყვდეული უჯრედები მუდმივად იკვებება, სუნთქავს, იზრდება და მრავლდება.

ძვლოვანი ქსოვილის აგებულება კარგად ჩანს ილუცტრაციაზე წარმოდგენილ ბარძაყის ძვლის მაგალითზე .
ძვალს გარედან ძვალსაზრდელა ფარავს. მის ქვეშ ძვლის მკვრივი ფენაა,რომლის ქვემოთ, ძვლის სიღრმეში, ღრუბლისებრი, ფოროვანი ქსოვილია. ძვალი მრავალრიცხოვანი არხებითაა დაქსელილი, რომელშიც სისხლძარღვები გადის ძვლის უჯრედებს სისხლით საკვები და ჟანგბადი მიეწოდება.
ღრუბლისებრი ქსოვილი სისხლმბადი ქსოვი; ლითაა ამოვსებული,რომელსაც ძვლის წითელ ტვინს უწოდებენ. მასში სისხლის უჯრედები წარმოიქმნება. ბარძაყის ძვლის შუა ნაწილი ღრუიანია, ამიტომ მას ლულოვან ძვალს უწოდებენ. სიღრუეში ცხიმოვანი ქსოვილი-ძვლის ყვითელი ტვინია. 
ძვლის უჯრედშორისი მყარი ნივთიერება კალციუმის ფოსფატითა და აპატიტით არის შექმნილი, რომელიც მას სიმტკიცეს ანიჭებს, თუმცა ძვალი ამ მარილების კრისტალებივით მყიფე არ არის.
სერა-და-კაპივარის ეროვნული პარკი

**სერა-და-კაპივარა** () — ეროვნული პარკი ბრაზილიაში, ქვეყნის ჩრდილო-აღმოსავლეთ ნაწილში. პარკის ტერიტორიაზე უამრავი პრეისტორიული ნახატია. პარკის შექმნის მიზანი სწორედ ამ ნახატების და სხვა პრეისტორიული არტეფაქტების დაცვა იყო. იგი გადაჭიმულია 1291,4 კვადრატულ კილომეტრზე.

1991 წელს, იუნესკომ პარკი მსოფლიო მემკვიდრეობის სიაში შეიტანა.

Image:Serra da Capivara - Painting 7.JPG
Image:Serra da Capivara - Painting 8.JPG
Image:Serra da Capivara - Several Paintings 3.jpg

## იხილეთ აგრეთვე 
*იუნესკოს მსოფლიო მემკვიდრეობის ძეგლები ბრაზილიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* Brazilian Ministry of External Relations information about park 
* Photos of Serra da Capivara by Maria-Brazil

კატეგორია:მსოფლიო მემკვიდრეობის ძეგლები ბრაზილიაში
კატეგორია:ბრაზილიის ეროვნული პარკები
სან-ლუისი (მარანიანი)

thumb|left|250px|ლიტორანეას გამზირი
thumb|left|250px|კოლორარეს მორეირას გამზირი
**სან-ლუისი** () — ქალაქი ბრაზილიაში, მარანიანის შტატის დედაქალაქი. ქალაქი მდებარეობს კუნძულ სან-ლუისზე, ატლანტის ოკეანეში. ეს კუნძული წარმოქმნილია რამდენიმე მდინარის ოკენესთან შერთვის შედეგად, მათ შორისაა მდინარეები: პინდარე, მეარიმი, იტაპეკურუ. ქალაქის მოსახლეობა შეადგენს 986,826 ადამიანს (2008). გააჩნია მეტროპოლიტენი (სიდიდით მე-16 ბრაზილიაში). 

სან-ლუისი ბრაზილიის შტატების დედაქალაქებს შორის ერთადერთია, რომელიც ფრანგებმა დააარსეს და ასევე ერთ-ერთია იმ სამ დედაქალაქს შორის, რომლებიც კუნძულებზე მდებარეობს. 

ქალაქს გააჩნია ორი პორტი, რომლებიდანაც ხორციელდება ბრაზილიური რკინის მადნის ძირითადი ნაწილის ექსპორტი. ინდუსტრიის ძირითად დარგებს წარმოადგენს მეტალურგია, ალკოჰოლური სასმელების წარმოება და ლოჯისტიკა. აქვეა მარანიანის ფედერალური უნივერსიტეტი. 

1997 წელს, ქალაქის ისტორიული ცენტრი, კოლონიური არქიტექტურის გამო იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე 
* იუნესკოს მსოფლიო მემკვიდრეობის ძეგლები ბრაზილიაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* Official city site 
* Flickr photos from Sao Luis
* Aerial pictures from the City of Sao Luis made with powered paraglider

კატეგორია:მსოფლიო მემკვიდრეობის ძეგლები ბრაზილიაში
გოიასი (გოიასი)

**გოიასი** () — პატარა ქალაქი და მუნიციპალიტეტი ბრაზილიაში, გოიასის შტატში. ქალაქის საერთო ფართობი 3. 108 კვადრატული კილომეტრია, ხოლო მოსახლეობა 24. 072 ადამიანს შეადგენს (2007). ქალაქში შემონახულია კოლონიური არქიტექტურის არაერთი ნიმუში, რის გამოც 2001 წელს ის  იუნესკომ  მსოფლიო მემკვიდრეობის სიაში შეიტანა.

## იხილეთ აგრეთვე
*იუნესკოს მსოფლიო მემკვიდრეობის ძეგლები ბრაზილიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* Site da Cidade de Goiás 
*Goiás, Património da Humanidade 
*Informações sobre da Cidade de Goiás 
*Cidade de Goiás 
*City Brasil-Goiás 
*Fogareu Procession 
*Prefeitura Municipal da cidade de Goiás

კატეგორია:მსოფლიო მემკვიდრეობის ძეგლები ბრაზილიაში
დიამანტინა (მინას-ჟერაისი)

**დიამანტინა** () — ქალაქი ბრაზილიაში, მინას-ჟერაისის შტატში. მისი ფართობი შეადგენს 3. 870 კმ. კვ-ს, ხოლო მოსახლეობა 44. 746 ადამიანს (2006). 

*არიალ-დო-ტიხუკო*, როგორც ქალაქს თავდაპირველად ეძახდნენ, აშენდა ჯერ კიდევ კოლონიურ ეპოქაში, მე-18 საუკუნის დასაწყისში. მე-18 მე-19 საუკუნეებში ქალაქი ალმასის მაღაროების ცენტრი იყო, სწორედ აქედან მომდინარეობს მისი დღევანდელი სახელი.

საკმაოდ კარგად შემონახული ბრაზილიური ბაროკოს სტილის არქიტექტურის გამო, 1999 წელს იუნესკომ ქალაქი მსოფლიო მემკვიდრეობის სიაში შეიტანა.

## იხილეთ აგრეთვე 
*იუნესკოს მსოფლიო მემკვიდრეობის ძეგლები ბრაზილიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* Official homepage
* albumfest 

კატეგორია:მსოფლიო მემკვიდრეობის ძეგლები ბრაზილიაში
Some Kind of Monster (სიმღერა)

„**Some Kind of Monster**“ — ამერიკული მძიმე მეტალ ჯგუფ მეტალიკის 2004 წლის 13 ივლისს გამოსული მეოთხე სინგლი ალბომიდან *St. Anger*, ლეიბლზე Elektra Records. ერთ თვეში სინგლს იმავე სახელწოდების EP მოჰყვა. ამ EP-ის სპეციალური გამოცემებს ასევე მოსდევდა *Some Kind of Monster*-ის პერანგი (ტენისურა).

B-გვერდზე განთავსებული საკონცერტო ვერსიები აღებულია წინა სინგლიდან: The Unnamed Feeling. Some Kind of Monster ნომინირებული იყო გრემის ჯოლდოზე *მძიმე როკის საუკეთესო შესრულებისათვის* 2005 წელს, მაგრამ დათმო ეს ჯილდო ჯგუფ Velvet Revolver-ის სიმღერასთან Slither.

ერთ წელში, 2005 წლის 25 იანვარს, გამოვიდა დოკუმენტური ფილმი *Some Kind of Monster*.

სახელწოდება *Some Kind of Monster* ჯეიმზ ჰეტფილდის მოფიქრებულია. ეს სახელწოდება ასევე შესანიშნავად ერგებოდა დოკუმენტურ ფილმს Some Kind of Monster, რომელიც ასახავს ალბომზე *St. Anger* მუშაობას და იმ ალიაქოთს, რაც თან ახლდა მას.

## სიმღერების სია
ქვემოთ წარმოდგენილია სიმღერები, რომლებიც შესულია Some Kind of Monster EP-ში.

## პერსონალი 
* ჯეიმზ ჰეტფილდი — წამყვანი ვოკალი, რტმური გიტარა
* კირკ ჰემეტი — წამყვანი გიტარა, დამატებითი ვოკალი
* რობერტ ტრუჰილო — ბას-გიტარა, დამატებითი ვოკალი
* ლარს ულრიხი — დასარტყმელი საკრავები
* ბობ როკი — მუსიკალური პროდიუსერი, ბას-გიტარა და დამატებითი ვოკალი სიმღერაში Some Kind of Monster

;სტუდიური პერსონალი
* პროდიუსერები: ბობ როკი, მეტალიკა
* ინჟინრები: მაიკ გილისი, ბობ როკი
* მიქსი: მაიკ გილისი, ბობ როკი
* მასტერინგი: ტედ ჯენსენი, ჯორჯ მარინო, ვლადო მელერი
* რემიქსირება: ბობ როკი, რანდი სტაუბი
* ციფრული ინჟინერი: მაიკ გილისი
* ასისტენტები: მაიკ გილისი, ერიკ ჰელმკამპი
* დიზაინი: კეთლინ ფილპოტი
* ილუსტრაციები: მეტ მაჰურინი

## ჩარტები 
## სქოლიო 
კატეგორია:მეტალიკის სიმღერები
კატეგორია:2003 წლის სიმღერები
კატეგორია:2004 წლის სინგლები
ანხელი

**ანხელი** — ყველაზე მაღალი ჩანჩქერი მსოფლიოში. მდებარეობს სამხრეთ ამერიკაში, ვენესუელაში, ბოლივარის შტატში, იუნესკოს მსოფლიო მემკვიდრეობის სიაში მყოფი კანაიმის ეროვნული პარკის ტერიტორიაზე, გადმოედინება აუიან-ტეპუის მთიდან. მისი ვარდნის სიმაღლეა 979 მეტრი. ანხელი იკვებება მდინარე კერეპის წყლით, რომელიც ერწყმის მდინარე კარაოს შენაკადს, მდინარე ჩურუნს. თავის მხრივ, ეს ყველა მდინარე ორინოკოს აუზს მიკეუთვნება. 

ჩანჩქერი აღმოაჩინა ჯეიმზ ეინჯელიმ 1936 წელს, სწორედ ამიტომ ჩანჩქერი, ეინჯელის () სახელს ატარებს.

## რესურსები ინტერნეტში 
*Angel Falls at the World Waterfall Database 

მინი|მარცხნივ|ცენტრი|760px|ჩანჩქერი ანხელი, პანორამა

კატეგორია:ვენესუელის ჩანჩქერები
კატეგორია:ჩანჩქერები
კატეგორია:მსოფლიო მემკვიდრეობის ძეგლები ვენესუელაში
I Want to Hold Your Hand

**I Want to Hold Your Hand** — ინგლისური როკ-ჯგუფ The Beatles-ის სიმღერა, დაწერილი ჯონ ლენონისა და პოლ მაკ-კარტნის მიერ. იგი ჩაწერილია 1963 წლის ოქტომბერში. ეს იყო ჯგუფის პირველი სიმღერა, ჩაწერილი რამდენიმე ფირიან ტექნიკაზე.

სიმღერის შექმნისას ლენონსა და მაკ-კარტნიზე რომელიმე კონკრეტულ ფაქტს გავლენა არ ჰქონია. მენეჯერ ბრაიან ეპსტაინის დავალებით მათ უბრალოდ დაწერეს სიმღერა, რომელიც უნდა გამოეცათ აშშ-ში.

ეს იყო ჯგუფის პირველი #1 ჰიტ-სინგლი ბილბორდის ცხელი ასეულის ჩარტში, რითაც დაიწყო აშშ-ში ე.წ. „ბრიტანული შემოჭრის“ პერიოდი. გამოცემამდე აშშ ტერიტორიაზე წინასწარ უკვე მიღებული იქნა 1 მილიონი შეკვეთა ამ ჩანაწერზე.

## რესურსები ინტერნეტში 
*
* 

## სქოლიო
კატეგორია:The Beatles-ის სიმღერები
კატეგორია:1963 წლის სიმღერები
კალაქუენდი

**კალაქუენდი** (Calaquendi, მხოლობითში - Calaquende) - ნათელი ელფები, პერსონაჟები ჯ. რ. რ. ტოლკინის ნაწარმოებიდან, რომლებმაც იხილეს ვალინორის ორი ხე. მათ შორის ასევე არიან ვანიარები, ნოლდორები და ტელერი, რომლებმაც გადალახეს ბელეგაერი, ასევე მეფე თინგოლი და მისი ხალხი. კალაქუენდის ასევე უწოდებენ ამანიარს (თუმცა თინგოლი მათ რიცხვში უკვე არ შედის), ანუ ’ამანიდან მოსულებს’.

კატეგორია:შუახმელეთის ელფები
კატეგორია:უმაღლესი ელფები
Clint Eastwood (სიმღერა)

„**Clint Eastwood**“ — ჯგუფ Gorillaz-ის სადებიუტო სინგლი, შეტანილი ალბომში *Gorillaz* და გამოცემული 2001 წლის მარტში. ბრიტანეთის ჩარტებში მან #4, ხოლო აშშ-ში - #57 ადგილი დაიკავა. ბრიტანეთში ოფიციალურად გაიყიდა მისი 480.000 ასლი.

## მუსიკალური ვიდეო
სიმღერის ოფიციალური მუსიკალური ვიდეოს რეჟისორები და ავტორები არიან ჯეიმი ჰიულეტი და პიტ კენდლენდი. კლიპს ხსნის Gorillaz-ის ლოგოტიპი ბნელი ეკრანის ფონზე, შემდეგ კი ჩნდება იაპონურ და ინგლისურ ენებზე დაწერილი ციტატა ფილმიდან „მკვდრების განთიადი“ - Every dead body that is not exterminated, gets up and kills. The people it kills, get up and kill. სხვადასხვა ქვეყანაში ეს ციტატა ამოღებული იქნა.

როგორც სიმღერაში, ასევე კლიპში მცირე მინიშნებებია თავად კლინტ ისტვუდის პიროვნებაზე. ასევე ჟღერს ვესტერნული სტილის ფილმების მელოდიების მსგავსი შეძახილი.

კლიპის მსვლელობისას ჩანს Gorillaz, რომელიც ასრულებს სიმღერას, პარალელურად კი მისი სხვადასხვა წევრი ამა თუ იმ განსხვავებულ სიტუაციაში ჩნდება.

## სიმღერები 
***CD**
#Clint Eastwood - 3:44
#Clint Eastwood (Ed Case/Sweetie Irie Refix ვერსია) - 3:27
#Dracula - 4:44
#Clint Eastwood (ვიდეო) - 4:30

***აუდიო კასეტა**
#Clint Eastwood - 3:44
#Clint Eastwood (Ed Case/Sweetie Irie Refix ვერსია) - 3:27
#Dracula - 4:44

***12"**
#Clint Eastwood - 3:44
#Clint Eastwood (Ed Case/Sweetie Irie Refix ვერსია) - 3:27
#Clint Eastwood (Phi-Life/Cypher რემიქსი) - 4:54

## სქოლიო 
კატეგორია:Gorillaz-ის სიმღერები
კატეგორია:2000 წლის სიმღერები
კატეგორია:2000 წლის სადებიუტო სინგლები
კიტუი

**კიტუი** () — ქალაქი კენიაში. 130 კილომეტრში  ნაირობიდან აღმოსავლეთით და 75 კილომეტრში მაჩაკოსიდან აღმოსავლეთით. იგი წარმოადგენს  კენიის აღმოსავლეთ პროვინციის, კიტუის რაიონის მთავარ ქალაქს. ქალაქ კიტუის მოსახლეობა 1999 წლის მონაცემებით 13,244 კაცს შეადგენდა.

კატეგორია:კენიის ქალაქები
თიკა (კენია)

**თიკა** () — პატარა ქალაქი კენიის ცენტრალურ პროვინციაში. იგი მდებარეობს 40 კმ2-ში ნაირობის ჩრდილო-აღმოსავლეთით, მდინარე თიკაზე. ქალაქ თიკას მოსახლეობა 1999 წლის მონაცემებით 88,265 კაცს შეადგენს, მოსახლეობის რაოდენობა საკმაოდ სწრაფად იზრდება. თიკა მდებარეობს ზღვის დონიდან 1531 მეტრზე.

კატეგორია:კენიის ქალაქები
ლოდვარი

**ლოდვარი** () — ქალაქი კენიაში. მდებარეობს კენიის ჩრდილო-დასავლეთ ნაწილში. შედის რიფტ-ველის პროვინციის შემადგენლობაში. ტურკანის ტბის დასავლეთ ნაპირზე. მოსახლეობა 2009 წლის მონაცემებით 48,316 კაცს შეადგენს. 

## სქოლიო
კატეგორია:კენიის ქალაქები
კიტალე

**კიტალე** () — ქალაქი კენიაში. მდებარეობს კენიის დასავლეთ ნაწილში. შედის რიფტ-ველის პროვინციის შემადგენლობაში.  მოსახლეობა 1999 წლის მონაცემებით 63,254  კაცს შეადგენს. 

კატეგორია:კენიის ქალაქები
Garage Inc.

***Garage Inc.*** — ამერიკული მძიმე მეტალ ჯგუფ მეტალიკის 1998 წელს გამოსული ქავერ ალბომი. ალბომის ორნახევარ მილიონზე მეტი ეგზემპლარი გაიყიდა მხოლოდ აშშ-ში. შეიცავდა სიმღერების ქავერ ვერსიებს, იმ მომენტამდე გამოსული ყველა სინგლის B-გვერდებზე გამოსულ ქავერებს და მთლიან *The $5.98 E.P. – Garage Days Re-Revisited* EP-ს, რომელიც აღარ გამოსულა მისი პირველი გამოსვლის (1987 წელი) შემდეგ.

სახელწოდება Garage Days Re-Revisited-სა და მათი სიმღერის Damage, Inc. კომპინაციაა. ალბომი მოიცავს შემსრულებლებს, რომელთაც მეტალიკაზე იქონიეს გავლენა.

## სიმღერების სია
### დისკი 1 
ეს სიმღერები ჩაწერილია 1998 წლის სექტემბერ - ოქტომბერში

### დისკი 2 
ეს ტრეკები წარმოადგენს იმ შემსრულებელთა სიმღერების ქავერ ვერსიებს, რომლებმაც გავლენა იქონიეს მეტალიკაზე ადრეულ წლებში. აქ არის ასევე  მეტალიკის სინგლების B-გვერდები.

## პერსონალი 
;მუსიკოსები
* ჯეიმზ ჰეტფილდი&nbsp;— წამყვანი ვოკალი, რიტმული გიტარა
* კირკ ჰემეტი&nbsp;— წამყვანი გიტარა
* ჯეისონ ნიუსტედი&nbsp;— ბას-გიტარა, დამატებითი ვოკალი
* ლარს ულრიხი&nbsp;— დასარტყმელი საკრავები
* კლიფ ბარტონი – ბას-გიტარა, დამატებითი ვოკალი სიმღერებში Blitzkrieg და Am I Evil?
;მიწვეული შემსრულებლები Tuesday's Gone-ში
*პეპერ კინანი – მეორე წამყვანი ვოკალი
*ჯერი კანტრელი – გიტარა
*შონ კინი  – დამატებითი პერკუსია
*ჯიმ მარტინი – გიტარა
*ჯონ პოპერი – ჰარმონიკა
*გერი როსინგტონი – დამატებითი გიტარა
*ლეს კლეიპული – ბანჯო
;სტუდიური პერსონალი
*პროდიუსერები - ბობ როკი, ჰეტფილდი, ულრიხი
*ინჟინრები - მაიკ კლინკი, ბრაიან დობსი, ჯეფრი ნორმანი, კსაბა პეტოცზი, რენდი სტაუბი, ტობი ვრაიტი
*ინჟინერ-ასისტენტები - ლეფ ლეფერტსი, კრის მენინგი, კენტ მეტკი
*მიქსი - მაიკლ ფრეიზერი, ფლემინგ რასმუსენი, რენდი სტაუბი
*მასტერინგი - ჯორჯ მარინო
*რემასტერინგი - ჯორჯ მარინო
*ციფრული რედაქტირება - პოლ დეკარლი, მაიკ გილისი
*დიზაინი - ენდი აირფიქსი
*გარეკანის გაფორმება - როს ჰალფინი
*ფოტოგრაფები - ანტონ კორბეინი, როს ჰალფინი, მარკ ლეალოჰა
*შენიშვნები ბუკლეტში - დევიდ ფრაიკი

## ჩარტები 
### ალბომი 
### სინგლები 
## სერტიფიცირებები
## ჯილდოები 
### გრემი 
## რესურსები ინტერნეტში 
*ინფორმაცია ალბომის შესახებ ოფიციალური საიტიდან

## სქოლიო 
კატეგორია:1998 წლის კომპილაციური ალბომები
კატეგორია:Elektra Records-ის ალბომები
კატეგორია:მეტალიკის კომპილაციური ალბომები
კატეგორია:Vertigo Records-ის ალბომები
ჟაუს ეროვნული პარკი

**ჟაუს ეროვნული პარკი** () — ეროვნული პარკი ბრაზილიაში, ამაზონასის შტატში. იგი წარმოადგენს უდიდეს ტყის რეზერვს მთელ სამხრეთ ამერიკაში, გადაჭიმულია 23. 000 კმ. კვ-ზე 

პარკში შესვლა შეზღუდულია და შესაძლებელია მხოლოდ ბრაზილიის მთავრობის მიერ გაცემული სპეციალური ნებართვით. პარკი ცნობილია როგორც ერთ-ერთი საუკეთესოდ შენახული ამაზონის ტროპიკული ტყე. აქ ბინადრობენ იაგუარები, მდინარის დელფინები (*ბოტო*) და ფლორისა და ფაუნის სხვა უამრავი წარმომადგენლები.

## იხილეთ აგრეთვე
*იუნესკოს მსოფლიო მემკვიდრეობის ძეგლები ბრაზილიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* სურათი თანამგზავრიდან  (Google Maps)
* NASA Earth Explorer page

კატეგორია:მსოფლიო მემკვიდრეობის ძეგლები ბრაზილიაში
კატეგორია:ბრაზილიის ეროვნული პარკები
ვოი

**ვოი**  () — ქალაქი კენიაში. მდებარეობს კენიის სამხრეთ ნაწილში. შედის სანაპირო პროვინციის შემადგენლობაში.  

კატეგორია:კენიის ქალაქები
წყაროსთავის წმინდა გიორგის ეკლესია

მინი|მარჯვნივ|250px|წყაროსთავის წმინდა გიორგის ეკლესია
**წყაროსთავის წმინდა გიორგის ეკლესია** – წმინდა გიორგის სახელობის ეკლესია თელავის მუნიციპალიტეტში.  მდებარეობს სოფელ ლალისყურის ჩრდილოეთით,  თელავი-ომალოს საავტომობილო გზის მარცხენა მხარეს, მდინარე სტორის მარჯვენა ნაპირზე, შემაღლებულ გორაზე. 

## აღწერილობა 
სავრაუდოდ თარიღდება XV საუკუნით. ადგილობრივთა გადმოცემით ეკლესიის სახელწოდება დაკავშირებულია მის მახლობლად მდებარე  წყაროსთან, საიდანაც წყალი თიხის მილებით მთის ძირას მდებარე ციხესიმაგრეში მიედინებოდა. 

ეკლესია დარბაზულია და მასზე სამხრეთიდან მიშენებულია ვიწრო დაბალი ნაგებობა. მოგვიანებით ეკლესიისათვის დასავლეთიდან მიუშენებიათ ორსართულიანი სამრეკლო. ეკლესიას ორი შესასვლელი აქვს: სამხრეთიდან და დასავლეთიდან — სამრეკლოს პირველი სართულიდან. ეკლესია მოხატული ყოფილა, რომელიც თარიღდებოდა XVI საუკუნით.

სამრეკლო ეკლესიაზე ოდნავ გვიანდელია. განეჯუთვნება XVI საუკუნეს, პირველი სართული გეგმით კვადრატს უახლოვდება (5,0 x 4,6 მეტრია). იგი სამხრეთით და დასავლეთით ფართო, შეისრული თაღით იყო გახსნილი, მოგვიანებით ისინი ამოუშენებიათ. მათ შორის სამხრეთისაში ვიწრო შესასვლელი იყო დატანებული, დასავლეთისაში კი - ბუხარი (2005-2006 წლებში, ეკლესიის შეკეთების დროს, თაღებში ჩაშენებული კედლები მოშალეს). ერთი თაღი აღმოსავლეთითაცაა. მასში ეკლესიის დასავლეთი შესასვლელი გამოდის. ჩრთილოეთით სართულის კედელი ყრუა. ამ მხარეს თაღის ნაცვლად, მოწყობილია იგივე ზომისა და ფორმის ნიშა, თაღები კვადრატული აგურითაა (20.5 x 20,5 x 4,5 სმ) ნაწყობი. წირთხლები კი - ნატეხი ქვით. ნატეხი ქვითვეა ნაწყობი სართულის გუმბათოვანი კამარაც, რომლის წრიულ საფუძველზე გადასვლა ხორციელდება ოთხივე კუთხეში მოწყობილი, აგურის შეისრულთაღიანი ტრომპითა და მათ გვერდებზე, სამკუთხა ელემენტებით, რ-ებიც ტრომპებით შექმნილი რვაკუთხედის ყოველ კუთხეში, სამ-სამი, კუთხით შვერილი აგურითაა გამოყვანილი.

პირველი სართულის დამასრულებელ კვადრატულ ბაქანზე აღმართულია აგურით ნაგები, რვაწახნაგა ფანჩატური, რომლის თითოეულ წახნაგში თითო, ნახევარწრიულთაღოვანი ღიობია გაჭრილი. აღმართული ღერძული წახნაგის ღიობში ეკლესიის სარკმელი გამოდის, სარკმლის ზემოთ, წყობაში ჩასმულ, შირიმის სწორკუთხა ქვაზე, ფონის ჩაღრმავებით, ბოლოებწაწვეტებული, ტოლმკლავა ჯვარია გამოყვანილი. ფანჩატურის წიბოები და ღიობების წირთხლები შირიმითა და ნატეხი ქვითაა ნაწყობი. ღიობის გადამხურავი თაღები კი - აგურით. შიგნით ფანჩატური გადახურულია ნახევარსფერული ფორმის, სხმული კამარით. სამრეკლო ორივე მხრიდან შელესილი (ჩამოცვენილია) და შეთეთრებულია. ფარედან, ფანჩატურის თითოეული ღიობის თაღოვანი ნაწილი, აღმოსავლეთით ღერძული  ღიობის გარდა, კედლის მცირედ შეღრმავებულ, სწორკუთხა არეშია ჩასმული. კედლები დასრულებულია ლეკალური აგურით ნაწყობი, მაღალი ლავგარდნით. სამრეკლო გადახურულია აგურითვე ნაწყობი, პირამიდული სახურავით. მოგვიანებით იგი თუნუქით შეუმოსავთ 2005-2006 წლებში ჩატარებული რემონტის დროს ძველი საბურავი ახლით შეცვალეს.

## ლიტერატურა
*  ჯაჭვაძე ი. ლეგენდად ქცეული ძეგლები, ჟურნალი დროშა, 1976, N 8, გვ.15-16.

კატეგორია:თელავის მუნიციპალიტეტის ტაძრები
კატეგორია:წმინდა გიორგის სახელობის ეკლესიები
კატეგორია:XV საუკუნის ეკლესიები
ლოკიჩოკიო

**ლოკიჩოკიო** ან **ლოკიჩოგიო** () — ქალაქი კენიაში. მდებარეობს კენიის ჩრდილო-დასავლეთ ნაწილში. შედის რიფტ-ველის პროვინციის შემადგენლობაში.  

კატეგორია:კენიის ქალაქები
მარალალი

**მარალალი** () —  კენიის ჩრდილოეთ ნაწილში გორაკის ფერდობზე გაშენებული პატარა სავაჭრო ქალაქი. მდებარეობს ლორიგი პლატოს აღმოსავლეთით, სამბურუს ოლქში. წარმოადგენს აღნიშნული ოლქის ადმინისტრაციულ ცენტრს. ქალაქის მოსახლეობა შეადგენს 16 281 კაცს (1999). პირველად აქ ბაზარი დააარსეს სომალელმა მცხოვრებლებმა 1920-იან წლებში.

ქალაქი ძირათადად ტურიზმის ხარჯზე არსებობს. აქვეა მარალალის ეროვნული ტაძარი. ქალაქი ცნობილია ტურისტებისადმი მეგობრული განწყობით და სასტუმროების სიიაფით.

## სქოლიო 
კატეგორია:კენიის ქალაქები
კენიის ეროვნული ასამბლეა

**კენიის ეროვნული ასამბლეა** – კენიის ერთპალატიანი საკანონმდებლო ორგანო.  ამჟამინდელ ეროვნულ ასამბლეაში 224 ადგილია საიდანაც 210 არჩეულია ერთმანდატიანი ოლქებიდან ხმათა უმრავლესობით. 14   (მათ შორის სპიკერი და საზოგადოებრივი მინისტრი) კი დანიშნულია თანამდებობების მიხედვით (ex officio).

## რესურსები ინტერნეტში 
* Parliament of Kenya 

კატეგორია:კენიის პოლიტიკა
კატეგორია:პარლამენტის ქვედა პალატები ქვეყნების მიხედვით
ფერნანდუ-დი-ნორონია

**ფერნანდუ-დი-ნორონია** () — არქიპელაგი ატლანტის ოკეანეში, ბრაზილიის სანაპიროდან 345 კილომეტრის მოშორებით. შედგება 21 კუნძულისა და სხვა პატარა კუნძულებისგან. მთავარი კუნძულის ფართობი 18,4 კმ²–ია; მოსახლეობა შეადგენს 3 108 კაცს (2009). 

კუნძულები ატარებს სპეციალური მუნიციპალიტეტის სტატუსს და შედის ბრაზილიის შტატ პერნამბუკუს შემადგენლობაში, ამავე დროს წარმოადგენს იუნესკოს მსოფლიო მემკვიდრეობის ძეგლს.

## გალერეა 

file:Fernando de Noronha - dois Irmãos - praia do sancho.jpg|
file:FernandoDeNoronhaPraiaSancho.jpg|
file:Fernando noronha.jpg|

## იხილეთ აგრეთვე 
* იუნესკოს მსოფლიო მემკვიდრეობის ძეგლები ბრაზილიაში
* მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* ფერნანდუ-დი-ნორონიას საიტი 
* ინფორმაცია არქიპელაგზე 

კატეგორია:მსოფლიო მემკვიდრეობის ძეგლები ბრაზილიაში
მანდერა

**მანდერა** () — ქალაქი კენიაში, ჩრდილო-აღმოსავლეთ პროვინციაში. ქალაქი მდებარეობს ეთიოპიისა და სომალის საზღვრებთან ახლოს. 1999 წლის მონაცემებით მანდერის მოსახლეობა შეადგენს 30,433 კაცს.

## რესურსები ინტერნეტში 
*Food distribution in Mandera district (Kenya) 

კატეგორია:კენიის ქალაქები
ბელმოპანი

**ბელმოპანი** () — ბელიზის დედაქალაქი. 2010 წლის მონაცემებით ქალაქში ცხოვრობს 16 451 ადამიანი. ბელმოპანი მოქცეულია კაიოს ოლქის შემადგენლობაში. 

ქალაქი მდებარეობს ზღვის დონიდან 76 მეტრზე. გაშენებულია მდინარე ბელიზის აღმოსავლეთ ნაპირზე. მისგან 80 კილომეტრში მდებარეობს ქვეყნის უდიდესი ქალაქი და ყოფილი დედაქალაქი ბელიზი, რომელიც 1961 წელს ქარიშხალმა დაანგრია. უკვე 1970 წელს, დედაქალაქი ბელმოპანში იქნა გადმოტანილი, აიგო სახელმწიფო დაწესებულებების შენობები. სწორედ ამ წელს მიენიჭა ბელმოპანს ქალაქის სტატუსი.

## რესურსები ინტერნეტში
* Photos of Belmopan 
* Map of Belmopan 
* Online Portal of Belmopan 
* "Lady from Belmopan" shirt

## სქოლიო 
კატეგორია:ბელიზის ქალაქები
კატეგორია:ჩრდილოეთ ამერიკის დედაქალაქები
კატეგორია:ცენტრალური ამერიკის დედაქალაქები
ვაჯირი

**ვაჯირი** () — ქალაქი კენიაში. მდებარეობს ქვეყნის აღმოსავლეთ ნაწილში. შედის ჩრდილო-აღმოსავლეთი პროვინციის შემადგენლობაში.  ქალაქის მოსახლეობა 1999 წლის მონაცემებით 32,207 ადამიანს შეადგენდა. 

## რესურსები ინტერნეტში 
* Ваджир - город ремесленников Geography.su

კატეგორია:კენიის ქალაქები
როკასი

**როკასი** (პორტ. *Atol das Rocas*) — მცირე კუნძული ატლანტის ოკეანეში, მიეკუთვნება ბრაზილიის შტატ რიუ-გრანდი-დუ-ნორტის. სანაპიროდან მდებარეობს 260 კილომეტრის მოშორებით და 160 კილომეტრით დასავლეთით ფერნანდუ-დი-ნორონიის არქიპელაგიდან. კუნძულის წარმოშობა ნაწილობრივ ვულკანურია, ხოლო ნაწილობრი იგი მარჯნის კუნძულია. მისი საერთო ფართობი 7,1 კმ.კვ-ია.

კუნძული ველური ბუნების აკვანია, რის გამოც ის 2001 წელს იუნესკომ მსოფლიო მემკვიდრეობის სიაში შეიტანა. აქ ბინადრობენ კუები, ზვიგენები, დელფინები და სხვადასხვა სახის ფრინველები.

## იხილეთ აგრეთვე
*იუნესკოს მსოფლიო მემკვიდრეობის ძეგლები ბრაზილიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* Sigep — Brazilian Commission of Geological and Palaeobiological Sites 
* UNESCO — World Heritage  
* Further information 

კატეგორია:მსოფლიო მემკვიდრეობის ძეგლები ბრაზილიაში
კატეგორია:კუნძულები ანბანის მიხედვით
ორუ-პრეტუ

**ორუ-პრეტუ** ( — *შავი ოქროს მდიდარი სოფელი*) — ქალაქი ბრაზილიაში, მინას-ჟერაისის შტატში. მდებარეობს სიერა-დო-ესპინაკოს მთებში. იგი დაარსდა კოლონიურ ეპოქაში, როგორც სამთო-მოპოვებითი სამუშაოების ცენტრი. 1980 წელს ორტუ-პრეტუ თავის ბაროკოს სტილის არქიტექტურის გამო იუნესკომ მსოფლიო მემკვიდრეობის სიაში შეიტანა.

## იხილეთ აგრეთვე
*იუნესკოს მსოფლიო მემკვიდრეობის ძეგლები ბრაზილიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში
* ტურისტული კომპანიის საიტი 

კატეგორია:მსოფლიო მემკვიდრეობის ძეგლები ბრაზილიაში
მურანგა

**მურანგა** () — ქალაქი კენიაში. მდებარეობს ქვეყნის სამხრეთ ნაწილში. შედის ცენტრალური პროვინციის შემადგენლობაში.  მოსახლეობა 2009 წლის მონაცემებით 28 775 კაცს შეადგენს.

## სქოლიო
კატეგორია:კენიის ქალაქები
მალინდი

**მალინდი** (, ) — საპორტო ქალაქი კენიაში, სანაპირო პროვინციაში. ქალაქი მდებარეობს ინდოეთის ოკეანის სანაპიროზე მდინარე გალანის შესართავში. 1999 წლის მონაცემებით მალინდის მოსახლეობა შეადგენს 117,735 კაცს.

## ისტორია 
მალინდი სვაჰილი დასახლებაა XIV საუკუნიდან და მას აღმოსავლეთ აფრიკის ამ ნაწილში უპირატესობაში მხოლოდ მომბასა ეცილებოდა. ტრადიცულად ეს იყო უცხოურ ძალთა საპორტო ქალაქი. 1414 წელს ქალაქი მოინახულა ჩინეთის საზღვაო მკვლევრის — ჯენ ხეს ფლოტილიამ. მალინდის მმართველმა ამ ფლოტილიით პირადი საჩუქრის სახით ჟირაფი და სამკაულები გაუგზავნა ჩინეთის მმართველს.

პორტუგელიელი მკვლევარი ვასკო და გამა მალინდის მმართველებს 1498 წელს შეხვდა, მათთან სავაჭრო ხელშეკრულებას მოაწერა ხელი და მეგზური იქირავა ინდოეთში გასამგზავრებლად. ამ პერიოდში აღმართა მან მარჯნის სვეტი, რომელიც დღემდე შემორჩა. 1499 წელს პურტუგალიელებმა მალინდიში სავაჭრო ბანაკი დააარსეს, რომელიც ინდოეთიდან და მისკენ მიმავალი ქარავნებისთვის მოსასვენებელ ადგილს წარმოადგენდა. აქვეა ამ პერიოდის ეკლესიაც. ეს ადგილი, განსაკუთრებით მარჯნის სვეტი, ტურისტებისთვის ყველაზე საინტერესო ღირსშესანიშნაობაა. ქალაქში შემორჩენილია ძველი სვაჰილის სტილის არქიტექტრაც, მათ შორის ჯუმა მეჩეთი და სასახლე.

## რესურსები ინტერნეტში
* Malindi Municipal Council Website 

კატეგორია:კენიის ქალაქები
მარსაბიტი

**მარსაბიტი** () — ქალაქი კენიაში. მდებარეობს ქვეყნის ჩრდილოეთ ნაწილში. შედის აღმოსავლეთი პროვინციის შემადგენლობაში.  

კატეგორია:კენიის ქალაქები
სერა-დუ-მარი

**სერა-დუ-მარი** () — მთათა სისტემა ბრაზილიის სამხრეთ-აღმოსავლეთ ნაწილში, იგი გადაჭიმულია 1500 კმ-ის სიგრძეზე ატლანტის ოკეანის პარალელურად, სან-პაულუს შტატიდან პარანას შტატამდე. უმაღლესი მწვერვალია პიკო-პარანა 2, 255 მეტრი. 

გეოლოგიურად, ეს მთები მიეკუთვნება კრისტალურ ქანებს, რომელიც დამახასიათებელია სამხრეთ ამერიკის აღმოსავლეთ ნაწილისათვის. იგი წარმოიქმნა 60 მილიონი წლის წინ. 

ბრაზილიის აღმოჩენის პერიოდში (1500 წ), სერა-დუ-მარი შეიცავდა საკმაოდ მდიდარ და მაღალდივერსიფიცირებულ ეკოსისტემას. მაგრამ შემდეგში ურბანიზაციამ და ტერიტორიის მასიურად დასახლებამ გამოიწვია დეფორესტაცია (*ტყის საფარის გაქრობა*) და იგი ემორჩა მხოლოდ ოკეანის სიახლოვეს სტეპებში. ამჟამად, შემორჩენილი ბიოსისტემის დასაცავად ამ ტერიტორიაზე შექმნილია ეროვნული პარკი და ეკო-სადგურები. 

სერა-დუ-მარის სიახლოვეს მდებარეობს უდიდესი მეტროპოლიები – სან-პაულუ და კურიტიბა.

## იხილეთ აგრეთვე 
*იუნესკოს მსოფლიო მემკვიდრეობის ძეგლები ბრაზილიაში
*მსოფლიო მემკვიდრეობის ძეგლების სია ამერიკაში

## რესურსები ინტერნეტში 
* Origens e evolução da Serra do Mar 
* Mata Atlântica: Essencial para a Vida
* Parque Estadual Pico do Marumbi 

კატეგორია:მსოფლიო მემკვიდრეობის ძეგლები ბრაზილიაში
ბასტერი

**ბასტერი** ( **სენტ-ქრისტოფერი**) — სენტ-კიტსი და ნევისის დედაქალაქი. 2005 წლის მონაცემებით, ქალაქის მოსახლეობა 15 500 ადამიანს შეადგენს. ბასტერში მდებარეობს ქვეყნის უდიდესი ნავსადგური, ზღვის მეშვეობით ხორციელდება დაკავშირება ქვეყნის სიდიდით მეორე კუნძულ ნევისთან. ეს ქალაქი სენტ-ჯორჯ-ბასტერის ოლქის ადმინისტრაციული ცენტრი და უდიდესი დასახლებული პუნქტია, ბასტერიდან რამდენიმე კილომეტრში მდებარეობს სენტ-პიტერ-ბასტერის ოლქი.

ბასტერი არის ერთ-ერთი ყველაზე ძველი ქალაქი მთელ მცირე ანტილის ტერიტორიაზე.

ბასტერი პირველად დაარსებული იქნა 1627 წელს ფრანგების მიერ. ეს ადგილი ფრანგული კოლონიის სენტ-ქრისტოფერის ადმინისტრაციული ცენტრი იყო. 1727 წლიდან ფრანგი კოლონისტები ინგლისელებმა შეცვალეს. ქალაქ ბასტერს გააჩნია ერთ-ერთი ყველაზე ტრაგიკული ისტორია, სხვა კარიბულ დედაქალაქებთან შედარებით. აქ მრავალი წელი გრძელდებოდა კოლონისტთა შორის ბრძოლები და დაპირისპირებები, ხშირი იყო მიწისძვრები და საჭმლის დეფიციტი. ეს ყველაფერი ადგილობრივ მცხოვრებლებზე ტრაგიკულად მოქმედებდა.

## რესურსები ინტერნეტში 
კატეგორია:სენტ-კიტსი და ნევისის ქალაქები
კატეგორია:კარიბის ზღვის აუზის ქვეყნების დედაქალაქები
ევლოგი უცხოთშემწყნარებელი

**ევლოგი უცხოთშემწყნარებელი** — მართლმადიდებელი ეკლესიის წმინდანი, ხსენების დღე არის ძველი სტილით 27 აპრილი, ახალი სტილით — 10 მაისი.  წმინდანი IV საუკუნეში ცხოვრობდა თებაიდაში. მან უცხოთა შეწყნარებისა და მსახურების ღვაწლი იდო თავს, რითაც სათნო ეყო მოწყალეთა შემწყალებელ უფალს და ეკლესიის მიერ წმინდანად იქნა კანონიზებული.

## ლიტერატურა 
* წმიდანთა ცხოვრება, ტომი II, თბილისი, 2001 წ.

კატეგორია:IV საუკუნის ქრისტიანი წმინდანები
ათი (მდინარე)

**ათი** — უდიდესი მდინარე კენიაში (მდინარე ტანას შემდეგ). საერთო ჯამში მისი სიგრძე 390 კმ-ია და აუზის ფართობი 70, 000 კმ2. მდინარე ათი ჩაედინება ინდოეთის ოკეანეში.

კატეგორია:კენიის მდინარეები
ნიკ კლეგი

მინი|მარჯვნივ|ნიკ კლეგი
**ნიკოლას უილიამ პიტერ კლეგი** (; დ. 7 იანვარი, 1967) — ბრიტანელი პოლიტიკოსი, 2007 წლის 18 დეკემბრიდან ლიბერალურ-დემოკრატიული პარტიის ლიდერი, 2010 წლიდან ბრიტანეთის პრემიერ-მინიტრის მოადგილე. 

## რესურსები ინტერნეტში
*ოფიციალური საიტი
*Nick Clegg for Sheffield Hallam official constituency site
*Nick Clegg MP  official Liberal Democrats profile
*Sheffield Liberal Democrats 

კატეგორია:ბრიტანელი პოლიტიკოსები
კატეგორია:დაბადებული 1967
კატეგორია:დაბადებული 7 იანვარი
კატეგორია:ცოცხალი ადამიანები
ბრიჯტაუნი

**ბრიჯტაუნი** — ბარბადოსის დედაქალაქი და უდიდესი ქალაქი,  2006 წლის მონაცემებით, მისი მოსახლეობა შეადგენს 96 578 ადამიანს. ქალაქის გარშემო შექმნილია აგლომერაცია, რომელსაც დიდ ბრიჯტაუნს უწოდებენ. ქალაქი მოქცეულია სენტ-მიშელის ოლქის ტერიტორიაზე. 

თანამედროვე ბრიჯტაუნის ადგილას, 1628 წელს დასახლება ინგლისელებმა დააარსეს. დღეს ბრიჯტაუნი ვესტ-ინდოეთის უმნიშვნელოვანეს ტურისტულ ღირსშესანიშნაობას და მნიშვნელოვან ფინანსურ ცენტრს წარმოადგენს.

2011 წელს, ქალაქის ისტორიული ნაწილი იუნესკომ მსოფლიო მემკვიდრეობის სიაში შეიტანა. 

## რესურსები ინტერნეტში 
* Barbados' UNESCO World Heritage application 
* Historical info of Bridgetown  - Barbados postal service
* Deep Water Harbour Port
* Bridgetown Cruise Terminals 
* Map overview of Bridgetown
* Aerial view over Bridgetown's centre
* Detailed map of Bridgetown 

კატეგორია:ბარბადოსის ქალაქები
კატეგორია:კარიბის ზღვის აუზის ქვეყნების დედაქალაქები
ევუასო-ნგირო

**ევუასო-ნგირო** — მდინარე კენიაში, სათავეს იღებს კენიის მთის დასავლეთ ფერდობზე და მიედინება ჩრდილოეთით, შემდეგ აღმოსავლეთით და ბოლოს სამხრეთ-აღმოსავლეთით.
(ეს სახელი ჰქვია მინიმუმ კიდევ ერთ მდინარეს, რომელიც იწყება მაუ ესკარპმენტიდან, მიედინება სამხრეთ-დასავლეთით და ჩაედინება ნატრონის ტბაში ტანზანიაში.)

ევუასო-ნგიროს ზედა აუზი 15 200 კვადრატული კილომეტრია (5800 კვადრატული მილი). მდინარეს აქვს წყლის მუდმივი წყარო მთის მყინვარებიდან. მდინარეზე გადაადგილდებიან კანოებით და მას მდინარეთა სირთულის საერთაშორისო სკალით მეხუთე დონის სიჩაქე აქვს.

მდინარის სახელი მოდის ადგილობრივი ეთნოსის ენიდან და აღნიშნავს მდინარეს ყავისფერი ან ტალახიანი წყლით. ზოგი მას „ევუასო ნიროსაც“ ეძახის.

კენიის მშრალ, ჩრდილოეთ ნაწილში მდინარის არსებობა სიცოცხლეს ნიშნავს. მდინარე მის გარშემო მწვანე ოაზისებს ქმნის ველურ ბუნებაში.

## იხილეთ აგრეთვე 
* კენიის გეოგრაფია

## სქოლიო 
კატეგორია:კენიის მდინარეები
The Fly (U2-ს სიმღერა)

„**The Fly**“ — ირლანდიური როკ-ჯგუფ U2-ს  სიმღერა და პირველი სინგლი ალბომიდან *Achtung Baby*. იგი გამოიცა 1991 წლის 12 ოქტომბერს.

სიმღერაში U2-ს ჟღერადობა შედარებით უხეშია, აქვს ჰიპ-ჰოპისა და ინდასტრიალის რიტმები. ვოკალისტ ბონოს თქმით, იგი ჟღერს, როგორც ოთხი მამაკაცის მიერ დაჩეხილი *Joshua Tree*.

## სიმღერები 
## სქოლიო 
კატეგორია:1991 წლის სიმღერები
კატეგორია:U2-ს სიმღერები
კატეგორია:1991 წლის სინგლები
მოიალე

**მოიალე** () — ქალაქი კენიაში. მდებარეობს ქვეყნის ჩრდილოეთ ნაწილში ეთიოპიის საზღვართან. შედის აღმოსავლეთი პროვინციის შემადგენლობაში.  მოსახლეობა 1999 წლის მონაცემებით  შეადგენს 34,300  კაცს. 

კატეგორია:კენიის ქალაქები
კასტრი

**კასტრი** () — სენტ-ლუსიის დედაქალაქი. 2001 წლის 5 დეკემბრის აღწერის მონაცემებით, მისი მოსახლეობა შეადგენს 10 634 ადამიანს, მთლიანად აგლომერაციაში კი ცხოვრობს 37 963 ადამიანი. ეს ქალაქი მოქცეულია ამავე სახელწოდების ოლქის შემადგენლობაში და წარმოადგენს მის ადმინისტრაციულ ცენტრს. ქალაქის ფართობი შეადგენს 79 კმ²-ს. კასტრი მდებარეობს ისეთ ტერიტორიაზე სადაც ხშირია წყალდიდობები, ამჟამად ეს პრობლემა ქალაქში ნაწილობრივ მოგვარებულია.

ეს ტერიტორია პირველად ფრანგების მიერ იქნა აღმოჩენილი 1650 წელს, რომლებმაც მას პირველად „კარენეიჟი“ უწოდეს, მაგრამ უკვე 1756 წელიდან, ამ დასახლებას კასტრი ეწოდა. 1803-1844 წლებში, კასტრის სიახლოვეს ბრიტანელებმაც დაიწყეს თავიანთი დასახლებული პუნქტის შექმნა. 1844 წელს აქ ცხოვრობდა 4000 ადამიანი, არსებობდა კარიბის აუზის ტერიტორიაზე ერთ-ერთი მნიშვნელოვანი ნავსადგური.

ამჟამად კასტრში საკმაოდაა განვითარებული ტურიზმი.

## რესურსები ინტერნეტში 
* Interactive tour of St. ტურიზმის ოფიციალური საიტი 
* Worldaware Lesson plan on Castries 

კატეგორია:სენტ-ლუსიას ქალაქები
კატეგორია:კარიბის ზღვის აუზის ქვეყნების დედაქალაქები
სვიმეონი (სამოცდაათთაგანი)

მინი|მარჯვნივ|100px|სვიმეონი
**სვიმეონი** (გ. 107) — სამოცდაათ მოციქულთაგანი, ხსენების დღე  არის ძველი სტილით 27 აპრილი, ახალი სტილით - 10 მაისი.   ხორციელი ძმა უფლისა,  იყო კლეოპას, წმინდა იოსებ დამწინდველის უმცროსი ძმის ძე. მან იხილა უფლის სასწაულები, ირწმუნა მისი და გახდა 70 მოციქულთაგანი. წმინდა სვიმეონი ქადაგებდა ქრისტეს სწავლებას და ამხელდა კერპთაყვანისმცემლობას. წმინდა იაკობ მოციქულის მოკვდინების (გ. 63; ხს. 5 ნოემბერს) შემდეგ ქრისტიანებმა იგი იერუსალიმის ეპისკოპოსად აირჩიეს. იმპერატორ ტრაიანეს მეფობის ჟამს (98-117) რომაელ მმართველს ატიკას უთხრეს, რომ წმინდა სვიმეონი დავით მეფის ტომიდან იყო (რომაელები ანადგურებდნენ დავით მეფის შთამომავლებს) და ქრისტეს სარწმუნოებას აღიარებდა. წარმართებმა შეიპყრეს 100 წელს მიტანებული წმინდა ეპისკოპოსი და ხანგრძლივი წამების შემდეგ ჯვარს აცვეს.

## ლიტერატურა
*„წმიდანთა ცხოვრება“, ტომი II, თბილისი, 2001 წ.

კატეგორია:იერუსალიმის პატრიარქები
კატეგორია:ქრისტეს სამოცდაათი მოციქული
კატეგორია:გარდაცვლილი 107
კატეგორია:II საუკუნის ქრისტიანი წმინდანები
კატეგორია:დაბადების წელი უცნობია
შარლოტ-ამალია

**შარლოტ-ამალია** () — აშშ-ის ვირჯინის კუნძულების დედაქალაქი და უდიდესი ქალაქი. ქალაქი მდებარეობს კუნძულ სენტ-ტომასის სამხრეთით.

2020 წლის მოსახლეობის აღწერის მონაცემებით აქ ცხოვრობს 8194 ადამიანი.

შარლოტ-ამალიას სახელი დაერქვა დანიის მეფის კრისტიან V-ის მეუღლის შარლოტ-ამალიას პატივსაცემად.

ამჟამად ქალაქში განვითარებულია ტურიზმი. აქ მდებარეობს ძველი ტაძრები და სინაგოგები.

## სქოლიო 
კატეგორია:აშშ-ის ვირჯინის კუნძულები
კატეგორია:კარიბის ზღვის აუზის ქვეყნების დედაქალაქები
კატეგორია:აშშ-ის ვირჯინის კუნძულების ქალაქები
შევარდენი (სტადიონი)

**შევარდენი** — სპორტული სტადიონი თბილისში. ძირითადად გამოიყენებოდა საფეხბურთო მატჩებისათვის, შემდეგ გადაკეთდა რაგბის სტადიონად. იტევს 3 000 მაყურებელს. იყო საფეხბურთო კლუბ „ვიტ ჯორჯიას“, თბილისის „სპარტაკის“ და სოხუმის „დინამოს“ საშინაო მოედანი.

## იხილეთ აგრეთვე 
* საქართველოს საფეხბურთო სტადიონების სია

## სქოლიო 
კატეგორია:საქართველოს საფეხბურთო სტადიონები
კატეგორია:თბილისის სტადიონები
ოლიმპი (სტადიონი)

**ოლიმპი** — სპორტული სტადიონი თბილისში. ძირითადად გამოიყენება საფეხბურთო მატჩებისათვის. იყო საფეხბურთო კლუბ „თბილისის“ საშინაო მოედანი. იტევს 3,000 მაყურებელს.

## იხილეთ აგრეთვე 
* საქართველოს საფეხბურთო სტადიონების სია

კატეგორია:საქართველოს საფეხბურთო სტადიონები
კატეგორია:თბილისის სტადიონები
Canadian Light Rail Vehicle

275px|thumb|CLRV ტორონტოში, მაინსტრიტის ხიდზე
275px|thumb|CLRV ტორონტოში
**Canadian Light Rail Vehicle (CLRV)** — კანადური მსუბუქი სარელსო სატრანსპორტო საშუალება, ტრამვაის ვაგონის ტიპი, რომელსაც იყენებს ტორონტოს სატრანსპორტო კომიტეტი კანადაში, ტორონტოში. პირველი ათი ვაგონი SIG-ის მიერ შვეიცარიაში, ციურიხში აიგო და Urban Transportation Development Corporation-ის (UTDC,_ამჟამად Bombardier-ი) მიერ ნიმუშად გამოიყენებოდა, ხოლო ყველა დანარჩენი ვაგონი კანადაშია აგებული. იგი წარმოადგენს ტორონტოს ტრამვაის ქსელისთვის შექმნილი ტრამვაის ვაგონის პირველად ტიპს და ALRV-ისთან ერთად დღემდე გამოიყენება. ეს ვაგონები აღჭურვილია კომპანია Westinghouse Air Brake Company-ის წარმოების პნევმატური მუხრუჭებით.

1980 წელს სამი ვაგონი (№ 4027, 4029 და 4031) მასაჩუსეტსის ტრანსპორტის სამმართველომ (MBTA) იქირავა და გამოცადა. ამ დროის განმავლობაში ორი ვაგონი დროგამოშვებით წყვილად გადაბმული მუშაობდა.

## მნიშვნელოვანი ინფორმაცია
*მწარმოებლები: SIG და UTDC
*გამოშვების წლები: 1977–1981
*აგებული ვაგონების რაოდენობა: 196
## ტექნიკური მახასიათებლები
*სიგრძე: 15მ
*წონა: 22,685ტ
*კარების რაოდენობა: 2
*ლიანდაგის სიგანე: 1495მმ
*მაქსიმალური სიჩქარე: 110 კმ/სთ
*აჩქარება: 1,47 მ/წმ2
*შენელება: 1,6 მ/წმ2
*შენელება სწრაფი დამუხრუჭებისას: 3,46 მ/წმ2
*ჯამური სიმძლავრე: 2x136 kW
*ძაბვა: 600V

## რესურსები ინტერნეტში
* The Canadian Light Rail Vehicles (The CLRVs)
კატეგორია:კანადური ტრამვაის ვაგონები
აშშ-ის ვირჯინის კუნძულები

**აშშ-ის ვირჯინის კუნძულები** (), აგრეთვე ეძახიან **ვირჯინიის კუნძულები ამერიკის შეერთებულ შტატებში** () — არაინკორპორირებული ორგანიზებული სტატუსის მქონე ამერიკის შეერთებულ შტატებთან თავისუფლად ასოცირებული ტერიტორია. არის კუნძულების ჯგუფი კარიბის ზღვაში და წარმოადგენს აშშ-ის კუნძულოვან ტერიტორიას. ეს ტერიტორია გეოგრაფიულად მდებარეობს ვირჯინის არქიპელაგში, აქვე მდებარეობს დიდი და მცირე ანტილის კუნძულები. ვირჯინის კუნძულების აღმოსავლეთი სანაპირო მდებარეობს ატლანტის ოკეანის სანაპირო ზოლში.

აშშ-ის ვირჯინის კუნძულების ტერიტორია შედგება შემდეგი კუნძულებისგან: სენტ-კროიქსი, სენტ-ჯონი და სენტ-ტომასი, აშშ-ის ამ ტერიტორიაში შედის სხვა მცირე კუნძულებიც. ვირჯინიის კუნძულების ადმინისტრაციული ცენტრია ქალაქი შარლოტ-ამალია, კუნძულების სართო ფართობი შეადგენს 346,4 კმ²-ს, 2000 წლის აღწერის შედეგად აქ ცხოვრობდა 108 612 ადამიანი, ხოლო 2020 წლის აღწერის მონაცემებით 87 146 ადამიანი.

## ისტორია 
1493 წელს ეს ტერიტორია ქრისტეფორე კოლუმბმა აღმოაჩინა. 1625 წლიდან ამ მიწებს ფრანგი კოლონისტები აკონტროლებდნენ, კარიბის ზღვის კუნძულების ჩაგდებისთვის ბრძოლა მიდიოდა მსოფლიოს დიდ იმპერიებს შორის. 1666 წელს კუნძული სენტ-ტომასი დანიის შემადგენლობაში შევიდა. აქ აგებული იქნა პორტი, ეკონომიკის თვალსაზრისით აქ დიდი რაოდენობით მოჰყავდათ შაქარი, ეს ყველაფერი დანიას დიდ შემოსავალს აძლევდა. 1917 წელს ვირჯინის კუნძულები 25 მილიონ დოლარად იყიდა ამერიკის შეერთებულმა შტატებმა.

## სქოლიო 

კატეგორია:აშშ-ის კუნძულები
კატეგორია:კარიბის ქვეყნები
კატეგორია:ცენტრალური ამერიკის ქვეყნები
კატეგორია:კუნძულოვანი სახელმწიფოები
კატეგორია:ქვეყნები ანბანის მიხედვით
კენიის საყოველთაო არჩევნები (2002)

**კენიის საერთო არჩევნები** მიმდინარეობდა კენიაში 2002 წლის 27 დეკემბერს.

## საპრეზიდენტო არჩევნები
### შედეგები პროვინციების მიხედვით
## საპარლამენტო არჩევნები
კატეგორია:2002 წლის არჩევნები
მკითხაობა

მინი|კ. მაკოვსკის სურათი
**მკითხაობა** — ოკულტური მეთოდიკა, ხშირი წესი, რომელიც არსებობს მრავალი ხალხის კულტურაში და აძლევს საშუალებას ადამიანს გაიგოს თავისი მომავალი ან უბრალოდ რაიმე უცნობი ფაქტი. მკითხაობას პოლითეისტური ფესვები აქვს. ცრუმორწმუნე ხალხი თვლის, რომ მკითხაობით მართლაც ბევრის გაგებაა შესაძლებელი, დანარჩენები მას ხალხურ გართობას უწოდებენ.

## პრეისტორია
მკითხაობის ფესვები ძველი მსოფლიოდან მოდის. ეს ხელობა გავრცელებული იყო ასურეთსა და ბაბილონში, ეგვიპტეში, ძვ. საბერძნეთსა და რომში. ბერძნულ და რომაულ წყაროებში მკითხავები მოიხსენებიან, როგორც ორაკულები; ასურეთსა და ეგვიპტეში მკითხაობდნენ მხოლოდ ქურუმები.

მკითხაობა იკრძალება ყველა აბრაამისეულ რელიგიაში (იუდაიზმი, ქრისტიანობა, ისლამი). ასევე იკრძალება ეზიდიზმსა და სხვა იაზდანისტურ რელიგიებში.

## რესურსები ინტერნეტში

კატეგორია:მაგია
კატეგორია:ოკულტიზმი
ძველი მსოფლიო

[thumb|right|[ჰომეროსი — ძველი მსოფლიოს სიმბოლო]]
**ძველი მსოფლიო**, *ანტიკური ისტორია* — ისტორიული პერიოდი, რომელიც გამოიკვეთება პრეისტორიულ პერიოდის დასრულებიდან შუა საუკუნეების დაწყებამდე.

ეს პერიოდი დაიწყო სავარაუდოდ 5-5,5 ათასი წლის წინ, როდესაც ეგვიპტელებმა შექმნეს დამწერლობა და დამთავრდა 476 წელს რომის დაცემით. ზოგ წყაროებში დამთავრების თარიღად თვლიან იუსტინიანე I გარდაცვალებას (565 წ.), ისლამის დაარსებას (622 წ.) ან კარლოს დიდის მმართველობის დაწყებას.

## ძველი მსოფლიოს ხალხები და სახელმწიფოები 
### ხმელთაშუა ზღვისპირეთი და აღმოსავლეთი 
* ასურეთი
* ატროპატენა
* აქადი
* ბაბილონი
* დიდი არმენია
* ეტრურია
* იბერია
* იუდეა
* იშკუზა
* კავკასიის ალბანეთი
* კართაგენი
* კოლხეთის სამეფო
* მანა
* მიდია
* პალესტინა
* პართია
* სკვითები
* სპარსეთი
* ურარტუ
* ფინიკია
* შუმერი
* ძველი ეგვიპტე
* ძველი მაკედონია
* ძველი რომი
* ძველი საბერძნეთი
* ხეთების სამეფო
* ხორეზმი

### აზია 
* ძველი ინდოეთი
* ძველი ჩინეთი

### ამერიკა 
* მაია

## იხილეთ აგრეთვე 
* მსოფლიოს შვიდი საოცრება
* ისტორია
* ქვის ხანა

## სქოლიო
კატეგორია:ისტორია
კატეგორია:ძველი მსოფლიო
კატეგორია:უძველესი ისტორია
საქართველოს საფეხბურთო სტადიონების სია

ქვემოთ მოცემულია **საქართველოს იმ საფეხბურთო სტადიონების სია,** რომლებიც ამჟამად გამოიყენება მაღალი რანგის საფეხბურთო მატჩებისთვის.

**ზოგიერთი სტადიონი ამჟამად უფუნქციოდაა დარჩენილი და რეკონსტრუქცია სჭირდება.**

## რესურსები ინტერნეტში 
* Stadiums in Georgia , World Stadiums. 
* Stadiums in Georgia, cafe.daum.net/stade.
როზა ოტუნბაევა

**როზა ოტუნბაევა** (; დ. 23 აგვისტო 1950, ოში, ყირგიზეთი) – ყირგიზი პოლიტიკოსი და დიპლომატი. სოციალ-დემოკრატიული პარტიის და პარლამენტის ოპოზიციური სოციალ-დემოკრატიული პარტიის ლიდერი. 2010 წლის აპრილის მოვლენების შემდეგ გახდა გარდამავალი მთავრობის ხელმძღვანელი.

## იხილეთ აგრეთვე
* ქალი პრეზიდენტების სია

## რესურსები ინტერნეტში
* Kyrgyzstan: The Bittersweet Fruits Of The Revolution
* Roza Otunbayeva interviews on Echo of Moscow 

კატეგორია:ყირგიზეთის პრეზიდენტები
კატეგორია:დაბადებული 1950
კატეგორია:ყირგიზელი ქალი პოლიტიკოსები
კატეგორია:ქალი პრეზიდენტები
კატეგორია:დაბადებული 23 აგვისტო
კატეგორია:ქალი პრემიერ-მინისტრები
კატეგორია:აზიის ქალი პრეზიდენტები
კატეგორია:XXI საუკუნის ქალი პრეზიდენტები
კატეგორია:პირველი ქალი პრეზიდენტები
კატეგორია:XXI საუკუნის ქალი პრემიერ-მინისტრები
კატეგორია:ცოცხალი ადამიანები
ფოლადის სტადიონი

**ფოლადი** — სპორტული კომპლექსი და ხელოვნურსაფარიანი სპორტული სტადიონი საქართველოში, ქალაქ რუსთავში. ძირითადად გამოიყენება საფეხბურთო მატჩებისათვის. ფოლადის სტადიონი 1948 წელს აშენდა. არის საფეხბურთო კლუბ მეტალურგის საშინაო მოედანი. იტევს 10,720 მაყურებელს. საფეხბურთო მოედნის ზომაა 105X68 მეტრი. მოედანი შემოზღუდულია ოთხი რეზინისსაფარიანი სარბენი ბილიკით, რომლის სიგრძეც 400 მეტრია. სტადიონის კომპლექსში შედის ასევე სპორტული დარბაზი 500-ადგილიანი ტრიბუნით, ათლეტიზმის დარბაზი და სათადარიგო მოედანი ზომებით 100X60 მეტრი. 1985 წელს ფოლადის სტადიონს რეკონსტრუქცია ჩაუტარდა, რის შედეგადაც მას დაემატა ორი ელექტროტაბლო, დასავლეთი ტრიბუნა, ორსართულიანი საცხოვრებელი კომპლექსი და ჩოგბურთის კორტი. გარდა ამისა, სტადიონზე მოწყობილია აუცილებელი სათავსოები, საპრესკონფერენციო დარბაზი და პრესბარი. 

2009 წელს ფოლადის სტადიონს კიდევ ერთხელ ჩაუტარდა რეკონსტრუქცია. აღდგა სტადიონის ტერიტორიაზე არსებული მოძველებული ინფრასტრუქტურა, გაკეთდა ახალი საშხაპეები და ტრიბუნები, მთლიანად გამოიცვალა სადრენაჟო სისტემა და მოედანზე დაიგო ხელოვნური საფარი. განახლებული სტადიონი 2009 წლის 17 დეკემბერს დინამო თბილისისა და ვიტ ჯორჯიას დაპირისპირებით გაიხსნა. 

## იხილეთ აგრეთვე 
* საქართველოს საფეხბურთო სტადიონების სია
* საფეხბურთო კლუბი რუსთავის მეტალურგი

## სქოლიო 
კატეგორია:საქართველოს საფეხბურთო სტადიონები
კატეგორია:რუსთავის სპორტი
კატეგორია:საფეხბურთო უმაღლესი ლიგის კლუბების სტადიონები
On the Sunday of Life...

***On the Sunday of Life...*** — ჯგუფის Porcupine Tree სადებიუტო სტუდიური ალბომი, გამოცემული 1991 წლის ივლისში. მასში შეტანილია კომპოზიციები, მანამდე შეტანილი ორ აუდიოკასეტაზე, ალბომებში  ''Tarquin's Seaweed Farm* (1989) და *The Nostalgia Factory* (1990). ამავე პერიოდის სხვა მუსიკალური კომპოზიციები 3 წლის შემდეგ გამოვიდა კრებულზე *Yellow Hedgerow Dreamscape''.

ტექსტების უმეტესობა ალან დაფის ეკუთვნის - სტივენ უილსონის სკოლის მეგობარს, რომელთანაც ამ უკანასკნელმა კონტაქტი რამდენიმე წლით ადრე დაკარგა.

1992 წელს ასევე გამოვიდა ალბომის სპეციალური ვერსია, წარმოდგენილი 1000 ასლის სახით.

## სიმღერების სია
ყველა სიმღერის მუსიკის ავტორია სტივენ უილსონი, ყველა ტექსტის - ალან დაფი, გარდა Radioactive Toy-ს (უილსონი).

## პერსონალი 
### Porcupine Tree
* სტივენ უილსონი – ვოკალი, კომპოზიციების შესრულება

* ჯონ მარშალი – დასარტყმელი საკრავები კომპოზიციაში Third Eye Surfer
* სოლომონ სენ ჟემენი – დამატებითი გიტარა და და ვოკალი (Queen Quotes Crowley)
* ტიმოთი მაზერსი – ჰობოი

## რესურსები ინტერნეტში
*Porcupine Tree - ოფიციალური საიტი

## სქოლიო 
კატეგორია:Porcupine Tree-ს ალბომები
კატეგორია:1991 წლის ალბომები
კატეგორია:1991 წლის სადებიუტო ალბომები
რამაზ შენგელიას სტადიონი

**რამაზ შენგელიას სახელობის სტადიონი** — სპორტული სტადიონი ქუთაისში, საქართველო. ძირითადად გამოიყენება საფეხბურთო მატჩებისათვის. არის საფეხბურთო კლუბ ქუთაისის ტორპედოს საშინაო მოედანი.

2010 წელს სტადიონს რეკონსტრუქცია ჩაუტარდა. დამონტაჟდა 14,700 ინდივიდუალური სკამი, საერთაშორისო სტანდარტების ტაბლო და განათების სისტემა, თავიდან აშენდა ადმინისტრაციული შენობა, გადაიხურა სტადიონის მნიშვნელოვანი ნაწილი, გარემონტდა გასახდელები და პრესლოჟა.
2023 წელს საქართველომ  რუმონეთთან ერთად უმასპინძლა ახლაგაზრდულ ევროპის ჩემპიონატს ამის გამო შენგელია არენას ჩაუტარდა სრული განახლება და ამჟამად 12.000  ადამიანს იტევს   2015 წლის აპრილში სტადიონს მიენიჭა გამოჩენილი ქართველი ფეხბურთელის, რამაზ შენგელიას სახელი.

## ფოტოგალერეა 

სურათი:Kutaisis Stadioni.jpg|
მინი|ალტ=Shengelia arena|შენგელია არენა

## იხილეთ აგრეთვე 
* საქართველოს საფეხბურთო სტადიონების სია

## სქოლიო 
კატეგორია:საქართველოს საფეხბურთო სტადიონები
კატეგორია:ქუთაისის სტადიონები
კატეგორია:საფეხბურთო უმაღლესი ლიგის კლუბების სტადიონები
კოკბერნ-ტაუნი

**კოკბერნ-ტაუნი** () — დიდი ბრიტანეთის ზღვისიქითა ტერიტორიის ტერქსისა და კაიკოსის კუნძულების დედაქალაქი და უდიდესი ქალაქი. კოკბერნ-ტაუნი არის პირველი ქალაქი, რომელიც კუნძულზე შეიქმნა 1681 წელს. ეს ქალაქი მდებარეობს კუნძულ გრანდ ტერქსზე. კოკბერნ-ტაუნში ცხოვრობს 3700 ადამიანი.

კატეგორია:ტერქსისა და კაიკოსის კუნძულების ქალაქები
თენგიზ ბურჯანაძის სტადიონი

**თენგიზ ბურჯანაძის სტადიონი** — თენგიზ ბურჯანაძის სახელობის სპორტული სტადიონი გორში. ძირითადად გამოიყენება საფეხბურთო მატჩებისათვის. არის გორის „დილას“ საშინაო არენა. სტადიონი ძველი სტანდარტით 8,300 მაყურებელს იტევდა, თუმცა სტადიონის რეკონსტრუქციის და ინდივიდუალური სკამების მონტაჟის შემდეგ ტევადობა 5,000 მაყურებლამდე შემცირდა, მაგრამ სტადიონზე მისვლა და გულშემატკივრობა გაცილებით კომფორტული გახდა.

## ფოტოგალერეა 

სურათი:Dila Stadium 2.JPG|სამხრეთი მხარე
სურათი:Dila Stadium 3.JPG|აღმოსავლეთ ტრიბუნა

## იხილეთ აგრეთვე 
* საქართველოს საფეხბურთო სტადიონების სია
* საფეხბურთო კლუბი გორის დილა

კატეგორია:საქართველოს საფეხბურთო სტადიონები
კატეგორია:გორის სტადიონები
კატეგორია:საფეხბურთო უმაღლესი ლიგის კლუბების სტადიონები
ფაზისი (სტადიონი)

**ფაზისი** — სპორტული სტადიონი ფოთში, საქართველოში. ძირითადად გამოიყენება საფეხბურთო მატჩებისათვის. კოლხეთი 1913-ის საშინაო მოედანი. იტევს 6,000 მაყურებელს.

## იხილეთ აგრეთვე 
* საქართველოს საფეხბურთო სტადიონების სია

## სქოლიო 
კატეგორია:საქართველოს საფეხბურთო სტადიონები
კატეგორია:ფოთის სტადიონები
კატეგორია:კოლხეთი-1913 ფოთი
თომას საულიუს კონდროტასი

**თომას საულიუს კონდროტასი** (დ. 30 იანვარი, 1953, კაუნასი) – ლიეტუველი მწერალი.

დაამთავრა ვილნიუსის სახელმწიფო უნივერსიტეტის ფსიქოლოგია-ფილოსოფიის ფაკულტეტი (1976 წ.). მუშაობდა ლიტვური ენციკლოპედიის რედაქციაში, შემდეგ სამხატვრო ინსტიტუტის ფილოსოფიის კათედრაზე. 1986 წლიდან ემიგრაციაშია. 2001–2004 წლებში ხელმძღვანელობდა რადიო თავისუფლების ლიეტუვურ განყოფილებას.

კონდროტასის პირველი მოთხრობები ლიტვურ ლიტერატურულ პრესაში 1969 წლიდან გამოჩნდა. 1977 წელს გამოიცა მისი პირველი კრებული „უსაზღვრო სამყარო“, რასაც მოჰყვა სხვადასხვა კრებულებიც. განსაკუთრებული ყურადღება დაიმსახურა მისმა რომანმა „გველის მზერამ“, რომელიც სხვადასხვა ენებზეა თარგმნილი. 2004 წლიდან ცხოვრობს ამერიკაში და მუშაობს როგორც დამოუკიდებელი ფოტოგრაფი.

## რესურსები ინტერნეტში
* ბიოგრაფია

## სქოლიო
კატეგორია:ლიეტუველი მწერლები
კატეგორია:დაბადებული 1953